03/10/2014 | Administración LocalMunicipal
Ferrol
Urbanismo
Notificación a José López Polo AP 152/08

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado de Urbanismo, Infraestruturas e Contratación, por delegación da Alcaldía do 30/04/2013 (BOP 16/05/2013), con data de hoxe, aprobou, elevándoa a resolución, unha proposta da Xefatura do Servizo de Urbanismo e Infraestruturas, que literalmente transcrita di así: I. Con data do 07/10/2008 Modesto Angel Markowska Zancajo solicitou licenza de apertura para a actividade de local para distribución de mercancías na Estrada de Catabois 149-151 baixo esquerda e achega certificación de EMAFESA de alta no servizo, xustificante de ter presentada declaración censal de alta da actividade e certificado técnico subscrito polo arquitecto técnico Santiago Bores Bermejo, visado polo Colexio Oficial de Aparelladores e Arquitectos Técnicos o día 09/09/2008 co número WU080388. II. A Delegación Provincial da Consellería de Sanidade o 06/11/2008 emitiu informe sanitario favorable. III. Emitido informe desfavorable polos Servizos Técnicos Municipais, con data do 10/02/2009 notificouse escrito no que se requiría a presentación de documentación técnica complementaria, no prazo quince días hábiles contados a partir do seguinte ao da recepción da notificación, e se lle advertía que de conformidade co artigo 92.1 de Lei 30/92, transcorridos tres meses sen atender ao devandito requirimento, procederíase á caducidade do procedemento. IV. Con data 02/11/2011 a Policía Municipal informou que o baixo está pechado e sen actividade. V. O 28/02/2012, mediante publicación no Boletín Oficial da Provincia da Coruña, notificouse escrito concedendo un prazo de audiencia de quince días para alegacións previo á declaración de caducidade da solicitude de apertura. VI. Transcorridos os prazos sinalados non se achegou a documentación requirida. De conformidade co disposto no artigo 92.1 da Lei 30/92, de 26 de novembro, de réxime xurídico das administracións públicas e do procedemento administrativo común, nos procedementos iniciados a instancia de interesado se transcorrese o prazo de tres meses sen que o particular requirido realice as actividades necesarias para reanudar a tramitación, a Administración acordará o arquivo das actuacións, notificándoo ao interesado e contra a resolución que declare a caducidade procederán os recursos pertinentes. Non se ten constancia de que a data de hoxe presentase a documentación requirida e/ou fosen corrixidas as deficiencias sinaladas. De conformidade co exposto, formúlase ao concelleiro delegado de Urbanismo, Infraestruturas e Contratación a adopción da seguinte proposta de resolución: Declarar a caducidade do expediente de solicitude de licenza presentada por José López Polo para apertura da actividade de distribución de mercancías no local situado na Estrada de Catabois 149-151 baixo esquerda, por estar paralizado o procedemento iniciado a súa instancia por tempo superior a tres meses, sen que teña aportado a documentación requirida para a resolución definitiva do procedemento.” Recursos: Contra a devandita resolución que é definitiva en vía administrativa, poderá vostede interpoñer RECURSO DE REPOSICION ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Se opta por interpoñer RECURSO DE REPOSICION p revio ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/99, do 13 de xaneiro. Ferrol, 28/07/2014. O secretario xeral,” Ferrol, 22 de setembro de 2014. O concelleiro delegado de Urbanismo, Infraestruturas e Contratación, por delegación da alcaldía de 30/04/2013 (BOP 16/05/2013) Guillermo Evia Pérez